Vodafone Ltd ja teised v Secretary of State for Business, Enterprise and Regulatory

Vodafone Ltd ja teised v Secretary of State for Business, Enterprise and Regulatory (C-58-08) on 2010. aasta Euroopa Liidu Kohtu lahend, mis käsitleb telekommunikatsiooni.

Sisu
Suurbritannia ettevõte Vodafone Ltd esitas koos ettevõtetega Telefónica O2 Europe plc, T-Mobile International AG, Orange Personal Communications Services Ltd ja Hutchison 3G UK Ltd ning organisatsiooniga GSMA taotluse analüüsida EL-i rändlusmääruse 717/2007 võimalikku õigusvastasust. Nad väitsid, et EÜ artikkel 95 (praegune ELTL-i artikkel 114) oli selle kehtestamiseks vale õiguslik alus. Määrusega kehtestati mobiilsideteenusepakkujatele liikmesriikide-vaheliste kõnede vahendamise rändlustasudele maksimummäärad. Ettevõtjad väitsid, et määrusega rikuti proportsionaalsuse ja subsidiaarsuse põhimõtteid.

Kohtujurist Miguel Poiares Maduro määruses ebaproportsionaalsust ei näinud.

Otsus
Euroopa Liidu Kohus otsustas, et määrus oli õiguspärane ning vajalik siseturu reeglipärase toimimise tagamiseks.

Vaata ka
 Euroopa Liidu õigus

Välislingid
 Lahend (eesti keeles)

Kategooria:Euroopa Liidu Kohtu kaasused